kardosdrur/scandi-wiki huggingface dataset:
MS Oasis of the Seas

M/S Oasis of the Seas er et krydstogtskib i Oasis-klassen, og er sammen med søsterskibet Allure of the Seas verdens største. Hun er bygget af STX Finland Cruise i Pernovarvet i Åbo 2009 for Royal Caribbean International. Oasis of the Seas sejlede sin jomfrurejse fra Fort Lauderdale i Florida til Bahamas i december 2009. Søsterskibet Allure of the Seas søsattes lige efter, at Oasis of the Seas kom frem til Fort Lauderdale. Skibet sejler på to ruter i det østlige og vestlige Caribien.

Destinationer 
Her er nogle af Oasis destinationer.

 Labadee, Haiti
 Falmouth, Jamaica
 Cozumel, Mexiko
 Nassau, Bahamas
 Charlotte Amalie, Amerikanske Jomfruøer
 Philipsburg, Sint Maarten

Se også 
 M/S Harmony of the Seas

Noter

Eksterne henvisninger 

 Oasis of the Seas webbplats 
 STX Europes webbplats
 Svenska YLE/Arkivet: Videomaterial om Oasis of the Seas 

Oasis of the Seas
Etableret i 2009
Nabil Bentaleb

Nabil Bentaleb (født 24. november 1994 i Lille ) er en algerisk fodboldspiller, der spiller som central midtbanespiller for Lille OSC. Han har tidligere repræsenteret Tottenham, Angers SCO og Newcastle United på lån.

Karriere

Ungdomskarriere 
Bentaleb startede med at spille fodbold hos Lilles akademi. Herefter skiftede Bentaleb til belgiske Excelsior Mouscron som 15-årig. Birmingham City var ude efter Bentaleb, men det endte med, at han i 2012 skiftede til Tottenham Hotspur i januar 2012 og startede på klubbens U19 & U21 hold.

Tottenham Hotspur F.C. 
I 2013 blev han permanent førsteholdsspiller. Året forinden, 2013, spillede han på klubbens U21 hold, dvs. deres 2. hold. Han fik sin debut for 2. holdet i 2012, hvor han den gang stadig var fast spiller på U19 truppen. I januar 2013 blev han rykket op permanent på 2. holdet, og senere på året, sommeren 2013, blev han forfremmet til 1. holdet.

Den 22. december 2013 blev Bentaleb for første gang udtaget til førsteholdstruppen, som skulle spille imod Southampton i en Premier League-kamp. I samme kamp fik han sin debut, idét han i Tottenhams 3-2 sejr erstattede Mousa Dembélé i 50' minut.

Landshold 
Bentaleb har både fransk og algiersk statsborgerskab, og har (pr. marts 2018) spillet 25 kampe for Algeriets landshold.

Personlige liv 
Bentaleb er født i Lille som ligger i Frankrig men har algeriske forældre.

Referencer

Eksterne henvisninger  
 
 Nabil Bentaleb på tottenhamhotspur.com
 Nabil Bentaleb på goal.com
 Nabil Bentaleb  på premierleague.com

Fodboldspillere fra Frankrig
Fodboldspillere fra Algeriet
Deltagere ved verdensmesterskabet i fodbold 2014
Fodboldspillere fra Tottenham Hotspur F.C.
Fodboldspillere fra FC Schalke 04
Stade Robert Champroux

Stade Robert Champroux er et fodboldstadion i Abidjan, Elfenbenskysten. Stadionet bliver for det meste brugt til fodbold og er hjemmebane for Jeunesse Club d'Abidjan, Stade d'Abidjan og Stella Club d'Adjamé. Det har en kapacitet på 20.000.

Fodboldstadioner i Elfenbenskysten
Stade Félix Houphouët-Boigny

Stade Félix Houphouët-Boigny er et stadion, der kan bruges til flere idrætsgrene, beliggende i Abidjan, Elfenbenskysten. Stadionet bruges mest til fodbold, men har også faciliteter til atletik. Stadionet bruges som hjemmebane af ASEC Abidjan. Det har en kapacitet på 35.000. Det er opkaldt efter den tidligere præsident, Félix Houphouët-Boigny.

Referencer 

Fodboldstadioner i Elfenbenskysten
Abidjan
Rajamangala National Stadium

Rajamangala National Stadium (thailandsk: ราชมังคลากีฬาสถาน) er det nationale fodboldstadion, hvor Thailands fodboldlandshold spiller deres hjemmekampe. Stadionet ligger i Bang Kapi, Bangkok og blev officielt åbnet i 1998.

Der er plads til 49.749 personer.

Galleri

Referencer 

Fodboldstadioner i Thailand
Telia 5G Areena

Telia 5G Areena (indtil april 2017 Sonera Stadium eller Tölö fotbollsstadion,, før august 2010 Finnair Stadium;) er hjemmebanen for den finske fodboldklub HJK Helsinki. Fodboldstadionet ligger i bydelen Bortre Tölö i Helsinki.

Referencer 

Fodboldstadioner i Finland
Bygninger, konstruktioner og anlæg i Helsinki
Mei Finegold

Mei Finegold, også stavet Mei Feingold er en israelsk sangerinde, der repræsenterede Israel ved Eurovision Song Contest 2014 med nummeret "Same Heart".

Biografi 
Mei Finegold, hvis egentlige navn er Meital Slonimsky, er født den 16. december 1982. Hun har bl.a. deltaget i det israelske talentshow Kochav Nolad, samt sunget i musikgruppen Limousine Express. Den 11. januar 2014 annoncerede den israelske tv-station IBA, at hun var blevet udvalgt til at repræsentere Israel ved Eurovision Song Contest 2014 i København. Ved en tv-finale den 5. marts, Kdam 2014, sang hun tre sange, hvoraf nummeret "Same Heart" vandt. Mei Finegold repræsenterede efterfølgende Israel med dette nummer ved Eurovision 2014, hvor det dog ikke nåede videre fra den anden semifinale den 8. maj.

Noter 

Sangere fra Israel
Israels Eurovision Song Contest-deltagere
Deltagere ved Eurovision Song Contest 2014
Javier Manquillo

Javier Manquillo Gaitán (født 5. maj 1994) er en spansk fodboldspiller, som spiller for Premier League-klubben Newcastle United.

Klubkarriere

Atlético Madrid 
Manquillo begyndte sin karriere med Real Madrids ungdomshold, hvor han spillede sammen med sin tvillingebror Victor. Efter at klubben i 2007 valgte at skille sig af med Victor, besluttede Javier at følge sin bror, og de skiftede til Atlético Madrid. Manquillo gjorde sin professionelle debut den 8. december 2011.

Lejeaftaler 
Manquillo skiftede i august 2014 til Liverpool på en to-årig lejeaftale med en mulighed for at gøre aftalen permanent. Lejeaftalen var dog ikke en success, og efter manglende spilletid til Manquillo, besluttede Atlético at annullere lejeaftalen i juni 2015.

Manquillo blev igen udlejet, først i 2015-16 sæsonen, hvor han blev udlejet til Olympique de Marseille, og igen i 2016-17 sæsonen hvor han blev lejet til Sunderland.

Newcastle United 
Manquillo skiftede i juli 2017 til Newcastle United på en fast aftale.

Landsholdskarriere 
Manquillo har repræsenteret Spanien på flere ungdomsniveauer.

Kilder

Eksterne henvisninger 

Fodboldspillere fra Spanien
Fodboldspillere fra Atlético Madrid
Fodboldspillere fra Liverpool F.C.
Personer fra Madrid
Fodboldspillere fra Spanien
Fodboldspillere fra Atlético Madrid
Fodboldspillere fra Liverpool F.C.
Fodboldspillere fra Olympique Marseille
Fodboldspillere fra Sunderland A.F.C.
Fodboldspillere fra Newcastle United F.C.
Seesen

Seesen er en by i Landkreis Goslar, i den tyske delstat Niedersachsen med  indbyggere ().

Geografi 
Seesen ligger ved den  ved nordvestlige ende af mittelgebirgekæden Harzen, omkring 20 km vest for byen Goslar.

Nabokommuner 
Nabokommuner til Seesen er mod nord Bockenem, Lamspringe (begge i Landkreis Hildesheim) og Hahausen, mod øst Lautenthal og Wildemann, mod syd Bad Grund (i Landkreis Osterode am Harz) samt Bad Gandersheim og Kalefeld (begge i Landkreis Northeim) mod vest.

Inddeling 
Til kommunen Seesen hører udover hovedbyen med 11.119  indbyggere, følgende landsbyer:
 Bilderlahe (481 indb.)
 Bornhausen (1.044 indb.)
 Engelade (632 indb.)
 Herrhausen (747 indb.)
 Ildehausen (731 indb.)
 Kirchberg (547 indb.)
 Mechtshausen (383 indb.)
 Münchehof (1.571 indb.)
 Rhüden (2.801 indb.)
Indbyggertallene er pr.  31. december 2011

Personer fra  Seesen 
 Komponisten  Louis Spohr (1784-1859)  boede som barn i Seesen.
 Flygelfabrikanten   William Steinway blev født i 5. marts 1835 som Wilhelm Steinweg. Hans far,  Henry E. Steinway (Heinrich Engelhard Steinweg) byggede sit første flygel i Seesen i 1836.

Eksterne henvisninger 

Officielt websted

Byer i Niedersachsen
Ping An Insurance

Ping An (), fulde navn Ping An Insurance (Group) Company of China, Ltd. (, ) er en kinesisk forsikrings- og finanskoncern. Virksomheden er etableret i 1988 og har hovedsæde i Shenzhen. Omsætningen var i 2012 på 64,5 mia. US $ og den havde 190.000 ansatte.

Koncernen 
Ping An Insurance group er holdingselskab for Ping An Life Insurance Company of China, Ltd. og Ping An Property & Casualty Insurance Company of China, Ltd. Koncernen kontrollerer også China Ping An Insurance Overseas (Holdings) Limited og Ping An Trust & Investment Co., Ltd. Ping, som er en forsikrings- og finanskoncern i Hongkong, selskabet er desuden holdingselskab for datterselskaber uden for Kina.

Ping An Trust & Investment har datterselskaberne Ping An Securities og Ping An Bank.

Ping An begyndte som et ulykkesforsikringsselskab. Siden midten af 1990'erne er koncernen blevet diversificeret inden for finansielle services fra kerneområder indenfor forsikring til investeringer i udenlandske investeringsvirksomheder.

I juni 2009 blev Ping An en strategisk investor i Shenzhen Development Bank.

Ping An har operationer over alt i Kina, Hongkong og Macau og er repræsenteret i over 150 lande.
Koncernen blev børsnoteret på Hong Kong Stock Exchange i 2004 og sidenhen også på Shanghai Stock Exchange.

Ejerforhold 
Ping An regnes for en privatejet virksomhed. Richard McGregor, forfatter til The Party: The Secret World of China's Communist Rulers, siger at det reelle ejerforhold er uklart og med en tåget ejerstruktur.

Den største aktionær i Ping An var HSBC med en aktieandel på 16,8 % . I 2013 blev de tilbageværende knap 16 % dog solgt til thailandske Charoen Pokphand Group.

Kilder

Eksterne henvisninger 

 Company web site 1 
 New building under construction, ready in 2016 
 Company web site 2 
 News website about Ping An systems upgrade 

Forsikringsselskaber fra Kina
Virksomheder i Shenzhen
Etableret i 1988
Tinglev IF

Tinglev IF (tidligere Tinglev Idrætsforening af 1921) blev oprettet i 1921. To år efter oprettelsen blev foreningen tilsluttet JBU (Jydsk Boldspil-Union)..

Til at repræsenterer de enkelte idrætsgrene i bestyrelsen er der nedsat 4 udvalg, det er, fodbold, håndbold, batminton og gymnastik, der udøves også anden idræt i foreningen, herunder motion/løb. Foreningen har et samarbejder med B1950 Bolderslev.
 
Foreningens indtægter stammer fra medlemskontingent, arrangesements-kontingent og overskud fra den årlige byfest, hvor Tinglev IF står for flere aktiviteter, samt bidrag fra sponsorer med mere.

Kilder 

Idrætsforeninger i Danmark
Aabenraa Kommune
Ulla Raben

Ulla Raben (født 1940) er en tidligere producer, instruktør og manuskriptforfatter fra DR's B&U-afdeling samt børnebogsforfatter.

Tv-udsendelser 
 Jeg er syg - tror jeg nok (1973)
 Mette alene hjemme (1975-1979)
 Flemmings aftale (1977)
 Pernille (1978)
 Kikkassen (1978)
 Cigaretter og tommelfingre (1980)
 Nu er det ikke sjovt længere (1982)
 Ude på noget (1984)
 Bullerfnis (1990-1992)
 Far, mor og Blyp (1996)
 Blyppernes første år (1999)

Filmografi 
 Da Pia blev væk (1974)
 Go' morgen Morgen (1982)

Eksterne kilder og henvisninger 

 

Tv-producere fra Danmark
Tv-instruktører fra Danmark
Manuskriptforfattere fra Danmark
Børnebogsforfattere fra Danmark
Ansatte i DR
Danskere i 1900-tallet
Danskere i 2000-tallet
Stade d'Angondjé

Stade d'Angondjé er et fodboldstadion i Angondjé, Gabon. Det bliver desuden også refereret som Stade de l'Amitié. Stade d'Angondjé blev indviet i november 2011.

Opførelsen af stadionet forventedes at tage 20 måneder og blev finansieret af Gabons og den kinesiske regering. Det var et af fire stadions, som blev brugt til Africa Cup of Nations 2012. Debutkampen ved turneringen stod imellem Gabon vs. Brasilien. Den blev vundet af Brasilien med 2-0.

Referencer 

Fodboldstadioner i Gabon
Stadion Trepča

Stadion Trepča et et stadion i Mitrovica, Kosovo, der kan bruges til flere sportsgrene. Det bruges dog mest til fodboldkampe. Det er hjemmebane for klubberne FK Trepča og KF Trepça. Stadionet har en kapacitet på 28.500.

Referencer 

Fodboldstadioner i Kosovo
Kærlighed i New York

Kærlighed i New York (engelsk: Happythankyoumoreplease) er en amerikansk komediefilm, skrevet og instrueret af Josh Radnor, hvilket også var hans debut. Den fortæller historien om nogle unge mennesker, der kæmper for at skabe balance i deres kærlighedsliv og venskaber.

Kærlighed i New York fik sin premiere på Sundance Film Festival i 2010. Den vandt prisen Audience Award og blev også nomineret til Grand Jury Prize.

Skuespillere 
 Josh Radnor som Sam Wexler
 Malin Åkerman som Annie
 Kate Mara som Mississippi
 Pablo Schreiber som Charlie
 Zoe Kazan som Mary Catherine
 Michael Algieri som Rasheen
 Tony Hale som am #2
 Jakob Appelman som School Boy
 Bram Barouh som Spencer
 Dana Barron som The Gynecologist
 Sunah Bilsted som Receptionist
 Jimmy Gary Jr. som Officer Jones
 Richard Jenkins som Paul Gertmanian
 Marna Kohn som Melissa

Referencer

Eksterne henvisninger 
 

Amerikanske film fra 2010
Komediefilm fra USA
Camp d'Esports d'Aixovall

Camp d'Esports d'Aixovall, officielt navngivet DEVK-Arena af sponsormæssige årsager, er et idrætsanlæg og fodboldstadion i Aixovall, i landsdelen Sant Julià de Lòria, nær hovedstaden Andorra la Vella i Andorra. Stadionet har en kapacitet på 1.000, alle siddepladser. Plænen er af kunstgræs.

Referencer

Eksterne henvisninger 
 Billeder fra Camp d'Aixovall

Fodboldstadioner i Andorra
Stade Charles de Gaulle

Stade Charles de Gaulle er et stadion i Porto-Novo i Benin. Det bruges for det meste som fodboldstadion, eftersom det er hjemmebane for AS Dragons FC de l'Ouémé. Det bruges også som atletikstadion. Det har en kapacitet på 15.000. 

I 2012 blev Afrikamesterskabet i atletik afholdt på Stade Charles de Gaulle.

Referencer 

Fodboldstadioner i Benin
FFB Field

FFB Field er et fodboldstadion i Belmopan, Belize. Det har en kapacitet på 5.000.

Det bliver brugt af Belizes fodboldlandshold og af Premier League of Belize team Police United.

Referencer 

Fodboldstadioner i Belize
Gem

Gem eller gem har flere betydninger:
 Gem - almindeligt dansk ord.
 Gem - en opdigtet kvinde karakter i Tron: Legacy
 Gem (band) - et indie rock band fra Holland
 Gem, Californien - en tidligere bebyggelse i USA
 Gem, Indiana - en lille by i USA
 Gem, Kansas - en lille by i USA

Se også 
 GEM
Estadio General Pablo Rojas

Estadio General Pablo Rojas er et fodboldstadion i Barrio Obrero, Asunción, Paraguay. Det er hjemmebanen for Cerro Porteño og er opkaldt efter præsidenten Pablo Rojas. Det har en kapacitet på 32.000. 

Det blev brugt under Copa América 1999, som den bane, hvor Uruguay og Colombia spillede deres kampe. Det har hverken varme i græsset eller en løberundt rundt om banen.

Referencer 

Fodboldstadioner i Paraguay
Endelave Vildtreservat

Endelave Vildtreservat er et et område øst for færgelejet ved Endelave By på ca. 190 ha søterritorium i vinklen af øen, hvor der er forbud mod jagt.
Det blev oprettet som vildtreservat 1. september 1999 med formålet  at beskytte et område ved Endelave som raste- og fourageringsområde for vandfugle. Det indgår i Natura 2000-område nr. 56 Horsens Fjord, havet øst for og Endelave og fuglebeskyttelsesområde F36 

I havområdet raster ofte store flokke af ænder, men de lavvandede kystområder og strandengene er vigtige områder for rastende og fouragerende fugle.
Det mest betydningsfulde område er vigen og strandengen Flasken, der har både tidevandsrender og strandsøer, som giver gode fourageringsmuligheder for vadefugle.

Eksterne kilder/henvisninger 

 Reservatfolder  fra Naturstyrelsen

Vildtreservat
Lokaliteter i Horsens Kommune
Naturbeskyttelse i Danmark
Vildtreservater i Danmark
GEM

GEM har flere betydninger:
 GEM, Graphical Environment Manager - et operativsystem
 GEM (Australsk TV-kanal)
 Grand Egyptian Museum - museum i Giza
 Grenoble École de Management
 Gravitoelektromagnetisme

Se også 
 Gem
Østrigs håndboldlandshold (herrer)

Østrigs håndboldlandshold er det nationale håndboldlandshold i Østrig for mænd, og kontrolleres af Österreichischer Handballbund. Det har pr. 2014 deltaget i de olympiske lege én gang (i 1936), i VM (indendørs) tre gange (1938, 1993 og 2011) og VM i markhåndbold fire gange (1952, 1955, 1963 og 1966). De har desuden deltaget i EM en enkelt gang; nemlig da de selv afholdte mesterskaberne i 2010. De har dog kvalificeret sig til EM i 2014.

Historiske placeringer 
Her er en oversigt over, hvordan det er gået det østrigske landshold under diverse slutrunder.

OL

EM

VM

Truppen 
Den nuværende østrigske trup til EM i håndbold 2020 i Østrig.

Chefræner:  Aleš Pajovič

Referencer

Eksterne henvisninger 

  

Landshold (herrer)
Herrehåndboldlandshold
Patrekur Jóhannesson

Patrekur Jóhannesson (født 7. juli 1972) er en tidligere islandsk håndboldspiller og nuværende håndboldtræner, der har været landstræner for det østrigske herrelandshold siden 2011.

Han spillede på det islandske landshold fra 1992 til 2006, hvor han nåede 243 kampe og scorede 589 mål. I sin aktive karriere spillede han for Stjarnan og Akureyri i hjemlandet. Efterfølgende spillede han for TUSEM Essen i Tyskland, Bidasoa Irun i Spanien og for det tyske hold GWD Minden. Han blev kåret til årets spiller i Island i 1995/96. Efter at have indstillet sin aktive karriere i 2005 blev han assistenttræner i sin tidligere klub Stjarnan frem til 2008, hvorefter han blev cheftræner samme sted. I 2010 blev træner i den tyske klub TVE Emsdetten. Han har desuden vundet den islandske pokalturnering fire gange.

Famile 
Patrekur er søn af læreren og journalisten Margrét Thorlacius og idrætslæreren og håndboldtræneren Jóhannes Sæmundsson. Hans far døde af kræft, da han var 42 år. Han har to brødre; historikeren Guðni Th. Jóhannesson, der vandt det islandske præsidentvalg i 2016 og tiltræder som landets præsident 1. august 2016, og Jóhannes, der er systemanalytiker.

Noter 

Håndboldspillere fra Island
Håndboldspillere fra TUSEM Essen
Håndboldspillere fra GWD Minden
Håndboldtrænere fra Island
Gangland

Gangland er en dokumentarserie som sendes på History Channel. Gangland udforsker Amerikas mest notoriske, farligste og voldsomste gadebander og deres historie. Serien havde premiere den 1. november 2007 med et specialafsnit om den voksende fængselsbande Aryan Brotherhood.

Afsnit

Sæson 1

Sæson 2

Sæson 3

Sæson 4

Sæson 5

Sæson 6 
Varken "Mile High Killers" eller "Public Enemy #1" är inkluderade på DVD releasen. Det var heller inget uppehåll mellan säsong sex og sju så listan nedanför är baserad på DVD skivornas säsongsindelning, vilka slutar med avsnittet 6x13 "Hell House".

Sæson 7

Kilder

Dokumentarserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra History
Øvre

Øvre er den nordlige spids af øen Endelave i Kattegat, ud for Horsens Fjord. Her ligger et stort ubebygget område   hvor 168 hektar blev fredet i 1968. Det er et varieret naturområde med åbne strandenge, lynghede, fyrrekrat, med flere små skovsøer, som ligger skjult i bevoksningen. Øvre er dannet ved at en række  krumodder, der gennem tiden  er vokset sammen og har dannet en række af strandvolde. Området har et varieret plante- og dyreliv, med bl.a.  vilde kaniner, som øen er kendt for, og den  insektædende plante soldug.

Øvre er en del af Natura 2000-område  nr. 56 Horsens Fjord, havet øst for og Endelave  og  fuglebeskyttelsesområde F36 .

Fredningen, der blev etableret for at forhindre at området blev udstykket til sommerhuse, gav anledning til en del protester fra lodsejerne, især vedrørende offentlighedens ret  til færdsel og ophold, og mod indskrænkning i den hidtidige udnyttelse af sand- og ralgravning fra arealerne samt fældning i skovarealerne;  Der blev derfor indgået det kompromis,  at lodsejerne fortsat må grave ral og hugge brænde, men kun til privat brug, men  offentligheden har lov til ophold og badning i det fredede areal.

Eksterne kilder/henvisninger 

 Om fredningen på Fredninger.dk
 Folder om Endelave 

Endelave
Fredede arealer i Danmark
Lokaliteter i Horsens Kommune
Keith Scott (guitarist)

Keith Douglas Scott (født 20. juli 1954) er en canadisk guitarist. Han er bedst kendt for sit mangeårige samarbejde med Bryan Adams. Han har også arbejdet sammen med Cher, Tina Turner, Bryan Ferry, Tom Cochrane m.fl.

Eksterne links 
 Keith Scott Fan Club

Rockguitarister
Guitarister fra Canada
Mechtilde af Holsten

Mechtilde af Holsten (født ca. 1220, død 1288) var en dansk dronning.

Liv og gerning 
Mechtilde var datter af grev Adolf 4. af Holsten og blev i 1237 gift med Valdemar Sejrs søn Abel, der var hertug i Sønderjylland. Herved knyttedes Abel nøje til den holstenske greveslægt og blev formynder for sine unge svogre, da grev Adolf gik i kloster. Da Abel blev konge, kronedes Mechtilde sammen med ham den 1. november 1250, men da Christoffer efter Abels død overtog kronen, måtte hun forlade Danmark og udholde en hård kamp for at bevare hertugdømmet i Sønderjylland for sin slægt. Under denne kamp sluttede hun sig til kongens værste fjende Jakob Erlandsen. 

Den 12. maj 1260 pantsatte Mechtilde sammen med sine sønner Erik og Abel Abelsen landet mellem Ejderen og Slien (Stapelholm, Fræslet, Svansen og Krongodset Jernved) til sine brødre, Johan 1. af Holsten og Gerhard 1. af Holsten samt yderligere fæstningen Rendsborg, som hun havde modtaget som medgift, og hendes virksomhed dannede i det hele grundlaget for Holstens stadig voksende indflydelse i Sønderjylland, hvorfor hun også var forhadt af danskerne, som Rydårbogen bevidner. Et led i Mechtildes politiske bestræbelser var også hendes giftermål med Sveriges rigsstyrer Birger Jarl i 1261. Efter dennes død 1266 levede Mechtilde i Holsten.

Børn 
Valdemar 3. Abelsøn –1257; hertug i Sønderjylland
Erik 1. ca. 1241–1272; hertug i Sønderjylland
Sofia Abelsdatter af Danmark ca. 1240–1284
Abel Abelssøn 1252–1279

Noter

Litteratur 
Esben Albrectsen: Herredømmet over Sønderjylland 1375-1404; København 1981;

Eksterne henvisninger 
 Jørgen Olrik: "Mechtilde" i Salmonsens Konversationsleksikon, 2. udgave, bind XVI; s. 821
 Kr. Erslev: "Mechtilde" i Dansk Biografisk Leksikon, Bind XI (1897), s. 205-206

Ikke-regerende dronninger af Danmark
Tyskere fra middelalderen
Danskere i 1200-tallet
Huset Schauenburg
Personer i Dansk Biografisk Leksikon
Personer i Dansk Kvindebiografisk Leksikon
En skør skør verden

En Skør Skør Verden var et dansk magasin, der udkom fra 1992 og til 2000. Det blev udgivet af Aller Press og udkom seks gange om året.

Bladet indeholdt, som navnet indikerer, skøre og mystiske nyheder om rumvæsner, mennesker med sære evner eller bizarre (ofte opdigtede) hændelser. Artiklerne kunne endvidere indeholde nyheder om mennesker, der havde overlevet usandsynlige og ekstreme ulykker. Billederne var meget farverige og iøjefaldende og tit blodige eller afskyelige, men alligevel ikke helt uhumoristiske. Journalistikken kunne da heller ikke opfattes som synderlig seriøs, og en Skør Skør Verden var derfor nærmere at betegne som et farverigt og underholdende sladderblad. 

Bladet havde Anders Krag som redaktør, og havde et oplag på helt op til 48.000 månedligt.

Referencer

Eksterne henvisninger 
 

Tidsskrifter fra Danmark
Aller Media
Etableret i 1992
Ophørt i 2000
Vadskærgård

Vadskærgård er en tidligere hovedgård i Tørring Sogn, tidligere Skodborg Herred, nuværende Lemvig Kommune.

Vadskærgårds historie går tilbage til 1500-tallet, hvor det var et stort gods, hvis areal gik fra Limfjorden ved Gjellerodde til Lemvigs bygrænse og mod vest op til Tørringhuse.

Gården opkøbtes 1956 af Statens Jordlovsudvalg til udstykning og har siden 1983 været et nedlagt landbrug, hvor der i dag drives Bed & Breakfast. Der findes ingen tilbageværende ældre bygninger.

Ejere 
 ca. 1350 Christian Nielsen
 1400-tallet Jep Olsen Lunge
 1522 Niels Friis
 1568 Godske Friis
 1585 Jørgen Friis
 ca. 1590 Henrik Friis
 1591 Erik Pallesen Friis
 Jørgen Friis/Just Friis/Christoffer Friis
 ca. 1661 Jens Friis
 1665 Rasmus Andersen
 1676 Mogens Sørensen (forpagter fra 1669)
 1680 Laur. Jensen
 1688 Knud Giede
 ca. 1692 Ove Lange
 1694 Hans Pedersen Østrup
 1703 Jak. Lauridsen Holm
 1710 Thomas Klemmesen
 Rasmus Jørgensen
 1723 Chr. Fr. L.
 1724 Oluf Terkildsen
 1734 Lars Hass
 1737 Mads Jensen Maae
 1760 Mads Olesen Dahl
 1789 Nyboe
 1801 Else Marie Mørk
 1806 Mads Ager
 1845 Jens Christian Agger
 1869 Mads Agger
 1903 Karen Agger f. Breinholt
 ca. 1906 Mads Agger
 1918 J. Krabbe
 1956 Statens Jordlovsudvalg
 1983 Kurt Staunstrup

Eksterne kilder/henvisninger 
 vadskaergaard.dk 
 wadschier.dk 
 Træk af Vadskærgårds historie, af Chr. Møller Hansen (Hardsyssels Årbog 1938)

Herregårde i Ringkøbing Amt
Bygninger, konstruktioner og anlæg i Lemvig Kommune